Source: https://e-justice.europa.eu/content_ordinary_courts-18-ee-nl.do?clang=sk&mtContentRequested=1
Timestamp: 2020-05-30 05:38:51+00:00

Document:
V tejto časti sú informácie o organizácii všeobecných súdov v Estónsku.
Súdy na úrovni kraja sú všeobecnými súdmi prvého stupňa, ktoré rozhodujú vo všetkých občianskych a trestných veciach vrátane priestupkov. Vykonávajú aj inú činnosť, ktorá podľa zákona spadá do ich pôsobnosti. Konanie pred súdmi prvého stupňa sa riadi týmito kódexmi: občianskym súdnym poriadkom v občianskoprávnych veciach, trestným poriadkom v trestných veciach a priestupkovým poriadkom v prípade prečinov.
Ak je podané odvolanie, rozsudky a rozhodnutia súdov prvého stupňa sa preskúmavajú druhostupňovými okresnými súdmi (ringkonnakohus). Konania pred správnymi súdmi upravujú rovnaké kódexy ako konania pred súdmi prvého stupňa.
V Estónsku sú štyri súdy na úrovni kraja. Tie sa delia na jednotlivé súdne pracoviská.
Súdy na úrovni kraja:
Súd prvého stupňa v kraji Harju (Harju Maakohus):
súdne pracovisko Tallinn
Súd prvého stupňa v kraji Viru (Viru Maakohus):
Súd prvého stupňa v kraji Pärnu (Pärnu Maakohus):
Súd prvého stupňa v kraji Pärnu má aj oddelenie pre platobné príkazy, ktoré sa zaoberá návrhmi na vydanie platobného rozkazu v zrýchlenom konaní.
Súd prvého stupňa v kraji Tartu (Tartu Maakohus):
Súd prvého stupňa v kraji Tartu má oddelenie pre registre a oddelenie katastra nehnuteľností. Oddelenie katastra nehnuteľností spravuje kataster nehnuteľností a register lodí. Oddelenie pre registre spravuje obchodný register, register neziskových organizácií a nadácií a register obchodných záruk.
V Estónsku sú dva okresné súdy.
Okresné súdy:
okresný súd v Tallinne (Tallinna Ringkonnakohus)
okresný súd v Tartu (Tartu Ringkonnakohus)
Kontaktné údaje estónskych súdov sú dostupné na ich webových lokalitách. Prístup ku kontaktným údajom je bezplatný.

References: Súd 

Súd 

Súd 

Súd 

Súd 

Súd 
 súd 
 súd